Diari Oficial de la Generalitat Valenciana


Sumari del DOGV 6978, del 05-03-2013 (2013/1555)

Notificació de la sentència dictada en el procediment de guarda i custòdia de fill menor número 705/2012.
---------------------------------------------------------------------------------------------------------

### Dades del document

Número de DOGV
:   6978

Data del DOGV
:   05-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1555


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia de fill menor número 705/2012. [2013/1555]  
Família, guarda, custòdia i aliments de fill no matrimonial, no consensuat 000705/2012   
Rafael Roselló Sobrevela, secretari del Jutjat de Primera Instància número 8 de València.   
Part demandant: Mariana Juchel.   
Part demandada: Asif Ali.   
Sobre: guarda, custòdia i aliments de fills menors no matrimonials, no consensuats.   
En el juí a què es fa referència s'ha dictat la resolució que té el text que, literalment, és com seguix:  
«Dispositiva   
Estime la demanda plantejada per Mariana Juchel, representada per la procuradora la senyora Navarro Ballester, contra Asif Ali, declarat en rebel·lia, sobre guarda, custòdia, vivenda i aliments de fill menor, i dispose les mesures definitives següents, derivades del cessament de la convivència entre les parts.  
1. L'atribució de l'exercici exclusiu de la pàtria potestat sobre el fill menor a la mare Mariana Juchel.  
2. S'atribuïx la guarda i custòdia del fill menor a la mare Mariana Juchel.   
3. No es fixa sistema de visites paternofilial, sense perjuí que el progenitor rebel, Asif Ali, puga sol·licitar este sistema en el procediment adequat en benefici de la menor.   
4. L'atribució de l'ús i gaudi del domicili en què es va desenrotllar la convivència familiar, siti al carrer de les Arts Gràfiques i Oficis, número 28, porta 3, vivenda arrendada a la mare Mariana Juchel, en companyia del fill menor sota la custòdia de la qual queda.   
5. Asif Ali contribuirà com a prestació per aliments per al fill menor, abonant a la mare Mariana Juchel en el compte bancari que esta designe, per mesos anticipats i dins dels cinc primers dies de cada mes, la quantitat mensual de 150 euros, la suma pecuniària de la qual serà actualitzada anualment en relació amb l'índex de preus al consum, junt amb la mitat dels gastos de caràcter extraordinari de la menor, els necessaris en tot cas i els convenients amb el consentiment de l'altre progenitor o autorització judicial.   
Tot això, sense que escaiga fer una expressa imposició de les costes processals del present procediment a cap de les persones litigants.   
Esta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial cal anotar en el llibre corresponent; porteu-ne una testimoniança a les actuacions originals, notifiqueu-la a les parts, i feu-los saber que contra esta sentència poden interposar en este Jutjat un recurs d'apel·lació, dins dels 20 dies següents a la notificació, amb consignació prèvia de la quantitat de 50 euros en el compte de consignacions d'este Jutjat; que pronuncie, mane i firme.»  
Publicació. La sentència anterior va ser llegida i publicada pel magistrat jutge que la va dictar, de forma legal, i en el dia de la seua data. En done fe.  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació a Asif Ali.  
  
València, 1 de febrer de 2013.- El secretari judicial: Rafael Roselló Sobrevela.